Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n presidentti Obama sanoi olevansa varma, -
että Iranin-vastaiset pakotteet voidaan määrätä uudelleen, -
mikäli Iran rikkoo sen ydinohjelmaa rajoittavaa sopimusta.
Pääministeri Netanjahu arvosteli ankarasti Iran-sopimusta, -
ettei siinä huomioida Iranin harjoittamaa terrorismin rahoitusta.
Turkin presidentti Erdogan tapasi Iranin presidentin Ruhanin.
He solmivat monia sopimuksia maiden suhteiden ja kaupan edistämiseksi.
Presidentti Obama sanoi -
USA:n National Public Radion haastattelussa olevansa varma siitä, -
että Iranin-vastaiset pakotteet voidaan määrätä uudelleen, -
mikäli Iran rikkoo sen ydinohjelmaa rajoittavaa sopimusta.
Obama selitti, -
että USA ja EU yrittävät saavuttaa Iranin kanssa sopimuksen, -
jossa pakotteita voitaisiin määrätä -
ilman YK:n turvallisuus- neuvoston äänestystä.
Näin Venäjä, jota pidetään Iranin liittolaisena, -
ei pääsisi käyttämään veto-oikeuttaan.
Presidentti Obama hylkäsi tällä viikolla Israelin vaatimuksen siitä, -
että sopimuksessa Iranin pitäisi tunnustaa Israel.
Pääministeri Netanjahu on juuri esittänyt lisävaatimuksen.
Hän sanoi, että lopullisessa sopimuksessa -
Iranin pitäisi tunnustaa Israelin valtio. Teitä hymyilyttää tämä.
Diplomaatit käsittänevät, -
miten sopimaton vaatimus on, vaikka kuulostaakin järkevältä.
Käsitys siitä, että määräisimme sopimuksessa, -
jossa Irania estetään saamasta ydinaseita, -
Iranin tunnustamaan samalla Israelin valtion, -
on likipitäen sama kuin sanoisimme, ettemme aio solmia sopimusta, -
jollei Iranin hallinnon luonne muutu täysin.
Minusta se on perustavanlaatuinen virhearvio.
Jatkan tästä vielä. Haluamme ydinaseettoman Iranin -
nimenomaan siksi, ettemme voi panna toivoamme sen varaan, -
että hallintojärjestelmä muuttuisi. Juuri siksi emme halua ydinaseita.
Jos Iran yllättäen muuttaisi itsensä Saksaksi, Ruotsiksi tai Ranskaksi, -
keskustelut heidän ydininfrastruktuu- ristaan olisivat aivan toisenlaisia.
Presidentti Obama huomautti, että Iranin-vastaiset pakotteet voitaisiin -
määrätä uudelleen, mikäli IAEA havaitsee Iranin rikkoneen sopimusta.
Pääministeri Netanjahu arvosteli eilen illalla ankarasti Iran-sopimusta.
Hän esitti Twitter-tilillään useita kysymyksiä, joihin ei ole vastattu.
Hän kysyi muun muassa, miksi Iran-sopimuksessa ei puututa -
Iranin mannertenvälisten ohjusten ohjelmaan, -
jonka ainoa tarkoitus on kuljettaa ydinräjähteitä.
Netanjahu kysyi myös, poistettaisiinko pakotteet asteittain -
kuten P5+1 väittää, vai kaikki kerralla kuten Iran sanoo. Netanjahu lisäsi, -
että mikään ei estä Irania käyttämästä Lähi-idän terrorismin rahoittamiseen -
niitä yli 100 miljardia dollaria, jotka vapautettaisiin osana sopimusta.
New York Times -lehti kritisoi -
pääministeri Netanjahun käytöstä Iran-sopimuksen yhteydessä.
Lehden pääkirjoituksessa sanottiin, että Netanjahu käyttäytyy -
ikään kuin hän yksin voisi määrätä sopimuksen ehdoista, -
mihin kului puolitoista vuotta Iranilta, USA:lta, Britannialta, Ranskalta, -
Saksalta, Venäjältä ja Kiinalta. Lehti kirjoitti myös, -
että sopimuksella on potentiaalia estää Irania saamasta ydinasetta.
Lehti lisäsi, että jos sopimusta ei solmita, -
toinen vaihtoehto on antaa tilanteen jatkua niin, -
että Iran yksinkertaisesti etenee ydinohjelmassaan.
Turkin presidentti Erdogan kävi yhden päivän vierailulla Iranissa.
Maiden välit ovat olleet koetuksella johtuen Jemenin tilanteesta, -
jossa ne tukevat vastakkaisia osapuolia.
Erdogan tapasi Iranissa presidentti Ruhanin.
He lupasivat edistää suhteita ja kaup- paa ja solmivat monia sopimuksia.
Erdogan on syyttänyt Irania yrityksestä hallita Lähi-itää.
Jotkut iranilaislainsäätäjät vaativat Irania perumaan vierailun, -
ja eräs iranilaispoliitikko -
syytti Erdogania pyrkimyksestä jälleenrakentaa Osmanivaltakunta.
Analyytikkojen mukaan Iranin ja Turkin kireät välit -
pysyvät aisoissa taloudellisen riippuvuuden vuoksi.
He sanovat, että Turkki tarvitsee Iranin kaasua.
Iran, jonka talous on rampautunut ydinpakotteiden takia, -
tarvitsee puolestaan kipeästi vientimarkkinoita.
Lieventääkseen maiden välistä jännitystä -
Erdogan ja Ruhani vaativat yhdessä turvallisuutta ja vakautta Jemeniin.
Käsittääkseni me molemmat haluamme, että Jemenin konflikti -
ja verenvuodatus päättyisi niin pian kuin suinkin.
Haluamme täydellisen tulitauon Jemeniin.
Muiden maiden iskujen Jemeniin on loputtava.
Tulitauon ohella tarvitaan turvalli- suuden ja vakauden palauttamista.
Sen jälkeen voinemme todistaa humanitaarisen avun jatkumista.
Turkin ja Iranin pitäisi muiden kansojen tuella -
pystyä työskentelemään yhdessä, jotta saamme luotua olosuhteet -
rauhaa, vakautta ja turvallisuutta varten.
Jemeniin tarvitaan lisäksi -
laajapohjainen hallitus, joka tukee dialogia jemeniläisten välillä.
Erdogan on vakaumuksellinen sunnimuslimi ja tukee saudi-johtoista -
sotilasoperaatiota Jemenin shiiamuslimi-huthikapinallisia vastaan.
Shiialainen Iran puolestaan tukee avoimesti huthikapinallisia.
Meidän pitäisi yhdessä puhua ja neuvotella -
loppu tälle verenvuodatukselle ja näille tappamisille kaiken kaikkiaan.
Meidän olisi tuotava taistelevat osapuolet yhteen -
ja katsottava, missä määrin voimme olla avuksi.
USA ilmoitti lisäävänsä aseapua saudi-johtoiselle liittoumalle, -
joka taistelee shiia-huthikapinallisia vastaan Jemenissä.
USA:n varaulkoministeri Blinken on vierailulla Saudi-Arabiassa.
Hän kehotti kaikkia puolueita sitoutumaan -
poliittiseen konsensus-ratkaisuun. Hän kertoi USA:n -
aikovan lisätä tiedusteluyhteistyötä huthien vastaisen liittouman kanssa.
Saudi-Arabia lähettää selvää viestiä hutheille ja heidän liittolaisilleen, -
että he eivät pysty valtaamaan Jemeniä voimalla.
Olemme lisänneet asetoimituksiamme ja tiedusteluyhteistyötä.
Olemme myös perustaneet yhteisen koordinointisolun.
Jemenin sodassa on selvästi kysymys-
sunnien ja shiiojen välisestä taistelusta alueellisesta vallasta.
Saudi-Arabia johtaa lännen tukemaa sunniliittoumaa, -
kun taas Iran johtaa shiialiittoumaa.
Kahta israelilaista puukotettiin tänään Länsirannan pohjoisosassa.
Toisen heistä kerrotaan haavoittuneen vakavasti ja toisen hieman lievemmin.
Palestiinalainen iskijä sai surmansa paikalla.
Vakavasti loukkaantunut puukotusuhri on 20-vuotias mies.
Häntä puukotettiin niskaan lähellä Shilon juutalaisasutusta.
Ensiavun jälkeen mies kuljetettiin sairaalaan Jerusalemiin.
Toisen uhrin kerrotaan ampuneen palestiinalaishyökkääjän.
Puolustustarkkailun mukaan puukotusterrori-iskut -
israelilaisia vastaan ovat lisääntyneet viime kuukausina.
Tämä oli jo toinen puukotusisku Länsirannalla viikon sisällä.
Viime torstaina puukotettiin israelilaissotilasta -
lähellä tarkastusasemaa Länsirannalla.
Lievästi haavoittunut sotilas sai kukistettua palestiinalaishyökkääjän.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman